CELEX: C2007/042/27
Language: fi
Date: 2007-02-24 00:00:00
Title: Asia C-522/06: Kanne 22.12.2006 — Euroopan yhteisöjen komissio v. Belgian kuningaskunta

24.2.2007   
            
            
               FI
            
            
               Euroopan unionin virallinen lehti
            
            
               C 42/16
            
         Kanne 22.12.2006 — Euroopan yhteisöjen komissio v. Belgian kuningaskunta
   (Asia C-522/06)
   (2007/C 42/27)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: A. Alcover San Pedro ja B. Stromsky)
   
      Vastaaja: Belgian kuningaskunta
   Vaatimukset
   
               —
            
            
               Yhteisöjen tuomioistuimen on todettava, että Belgian kuningaskunta ei ole noudattanut otsonikerrosta heikentävistä aineista 29.6.2000 annetun Euroopan parlamentin ja neuvoston asetuksen (EY) N:o 2037/2000 (1) 16 artiklan 5 kohdan ja 17 artiklan 1 kohdan mukaisia velvoitteitaan, koska se ei ole määritellyt tietyiltä valvottavien aineiden talteenoton, kierrätyksen, regeneroinnin ja hävityksen parissa työskenteleviltä henkilöiltä edellytettäviä vähimmäispätevyysvaatimuksia mainitun asetuksen 16 artiklan 5 kohdan mukaisesti, ja Vallonian hallintoalueen osalta, koska se ei ole toteuttanut toteutettavissa olevia varotoimia valvottavien aineiden vuotojen estämiseksi ja minimoimiseksi ja tehnyt vuositarkistuksia vuotojen varalta, kuten mainitun asetuksen 17 artiklan 1 kohdassa on edellytetty.
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja esittää, että Belgian kuningaskunta ei, Brysselin pääkaupunkiseudun hallintoaluetta lukuun ottamatta siltä osin kuin on kyse haloneja sisältävistä sammuttimista, ensinnäkään ole määritellyt asetuksen 2 artiklassa tarkoitettujen valvottavien aineiden, joita on jäähdytys-, ilmastointi- ja lämpöpumppulaitteissa sekä palontorjuntalaitteistoissa ja sammuttimissa, talteenotosta, kierrätyksestä, regeneroinnista ja hävityksestä vastaavalta henkilökunnalta edellytettäviä vähimmäispätevyysvaatimuksia, ja toiseksi siltä osin kuin on kyse Vallonian hallintoalueesta, että se ei ole toteuttanut toteutettavissa olevia varotoimia valvottavien aineiden vuotojen estämiseksi ja minimoimiseksi ja tehnyt vaadittuja vuositarkistuksia mainitunlaisten mahdollisten vuotojen toteamiseksi.
   
      (1)  EYVL L 244, s. 1.